നേത്രവിജ്ഞാനം

കണ്ണുകളെ ബാധിക്കുന്ന രോഗങ്ങൾക്കും മറ്റ് പ്രശ്നങ്ങൾ എന്നിവയുടെ രോഗനിർണയം, ചികിത്സ, ശസ്ത്രക്രിയ എന്നിവ കൈകാര്യം ചെയ്യുന്ന വൈദ്യ ശാസ്ത്രശാഖയാണ് **നേത്രവിജ്ഞാനം** അഥവാ **ഒഫ്താൽമോളജി**.  വിശദമായി പ്രതിപാദിക്കുന്ന ഒരു  എല്ലാ ജീവജാലങ്ങളുടെയും അവയവങ്ങളിൽവച്ച് ഉതമാംഗം എന്നറിയപ്പെടുന്ന ശിരസ്സിനും, ശിരസ്സിലെ അവയവങ്ങളിൽ‌‌വച്ച് നേത്രത്തിനും പ്രധന്യമുണ്ട്. ഒഫ്താൽമോളജിയിൽ പ്രാവീണ്യം നേടിയ ഫിസിഷ്യൻ **ഒഫ്താൽമോളജിസ്റ്റ്** അല്ലെങ്കിൽ **നേത്രരോഗ വിദഗ്ദൻ** എന്ന് അറിയപ്പെടുന്നു.  നേത്രരോഗ വിദഗ്ദൻ ആകാൻ മെഡിസിൻ ബിരുദത്തെ (എംബിബിഎസ്) തുടർന്ന് രണ്ട് മുതൽ അഞ്ച് വർഷം വരെ നീളുന്ന അധിക പരിശീലനം. നേത്രരോഗത്തിനായുള്ള റെസിഡൻസി പരിശീലന പരിപാടികൾക്ക് ഇന്റേണൽ മെഡിസിൻ, പീഡിയാട്രിക്സ് അല്ലെങ്കിൽ ജനറൽ സർജറി എന്നിവയിൽ ഒരു വർഷത്തെ ഇന്റേൺഷിപ്പ് ആവശ്യമായി വന്നേക്കാം. നേത്രരോഗവിദഗ്ദ്ധർക്ക് നേത്രരോഗങ്ങൾ ചികിത്സിക്കുന്നതിനും ലേസർ തെറാപ്പി നടപ്പിലാക്കുന്നതിനും ആവശ്യമുള്ളപ്പോൾ ശസ്ത്രക്രിയ നടത്തുന്നതിനും മരുന്നുകൾ നിർദ്ദേശിക്കാൻ അനുവാദമുണ്ട്.  നേത്രരോഗവിദഗ്ധർക്ക് രോഗനിർണയത്തെയും ചികിത്സയെയും കുറിച്ചുള്ള അക്കാദമിക് ഗവേഷണങ്ങളിലും പങ്കെടുക്കാം. 

ആയുർ‌‌വേദത്തിലും നേത്രവിജ്ഞാനം പ്രത്യേക പഠനവിഷയമാണ്.  നേത്രരോഗങ്ങളുടെ പഠനവും ചികിത്സയും ഓരോ മാർഗ്ഗത്തിലും പ്രത്യേകരീതിയെ പിന്തുടരുന്നു.  ഭാരതത്തിൽ ആയുർ‌‌വേദ നേത്രചികിത്സയിൽ ശസ്ത്രക്രിയയും ഒരു ഭാഗമായിരുന്നു.  ഇന്നു മിക്കവാറും നേത്രശസ്ത്രക്രിയ ആധുനികവൈദ്യത്തിൻ്റെ ഭാഗമായി മാറിയിരിക്കുന്നു.

## ഉപവിഭാഗങ്ങൾ
നേത്രരോഗത്തിൽ ചില പ്രത്യേക രോഗങ്ങളോ കണ്ണിന്റെ ചില ഭാഗങ്ങളിലെ രോഗങ്ങളോ കൈകാര്യം ചെയ്യുന്ന ഉപവിഭാഗങ്ങൾ ഉൾപ്പെടുന്നു. അവയിൽ ചിലത്: 

* ആന്റീരിയർ സെഗ്മെന്റ് ശസ്ത്രക്രിയ
* കോർണിയ, കണ്ണിൻ്റെ ഉപരിതലം, ബാഹ്യ രോഗങ്ങൾ
* ഗ്ലോക്കോമ
* ന്യൂറോ-ഒഫ്താൽമോളജി
* ഒക്കുലാർ ഓങ്കോളജി
* ഒക്കുലോപ്ലാസ്റ്റിക്സും ഓർബിറ്റൽ ശസ്ത്രക്രിയയും
* ഒഫ്താൽമിക് പാത്തോളജി
* പീഡിയാട്രിക് ഒഫ്താൽമോളജി / സ്ട്രാബിസ്മസ് (കണ്ണുകളുടെ തെറ്റായ ക്രമീകരണം)
* റിഫ്രാക്റ്റീവ് ശസ്ത്രക്രിയ
* മെഡിക്കൽ റെറ്റിന, ശസ്ത്രക്രിയേതര മാർഗങ്ങളിലൂടെ റെറ്റിന പ്രശ്‌നങ്ങളെ ചികിത്സിക്കുന്നു
* യുവിയൈറ്റിസ്
* വെറ്ററിനറി നേത്രരോഗ സ്പെഷ്യാലിറ്റി പരിശീലന പരിപാടികൾ ചില രാജ്യങ്ങളിൽ നിലവിലുണ്ട്.  
* വിട്രിയോ-റെറ്റിനൽ ശസ്ത്രക്രിയ, റെറ്റിന, പോസ്ടീരിയർ സെഗ്‌മെൻ്റ് രോഗങ്ങളുടെ ശസ്ത്രക്രിയ കൈകാര്യം ചെയ്യുന്നു.
## രോഗങ്ങൾ
നേത്രരോഗവിദഗ്ദ്ധർ ചികിത്സിക്കുന്ന ഏറ്റവും സാധാരണമായ രോഗങ്ങളുടെ ഭാഗിക പട്ടികയിൽ ഇവ ഉൾപ്പെടുന്നു: 

* തിമിരം
* അമിതമായ കണ്ണുനീർ (കണ്ണുനീർ‌ നാളം തടസ്സം)
* പ്രോപ്‌ടോസിസ് (വീർത്ത കണ്ണുകൾ)
* നേത്ര മുഴകൾ
* പ്രമേഹ റെറ്റിനോപ്പതി
* ഡ്രൈ ഐ സിൻഡ്രോം
* ഗ്ലോക്കോമ
* മാക്യുലർ ഡീജനറേഷൻ
* റിഫ്രാക്റ്റീവ് പിശകുകൾ
* സ്ട്രാബിസ്മസ് (കണ്ണുകളുടെ തെറ്റായ ക്രമീകരണം അല്ലെങ്കിൽ വ്യതിയാനം)
* യുവിയൈറ്റിസ്

## രോഗനിർണയം
ലഘുചിത്രം|200x200ബിന്ദു|റെറ്റിന ക്യാമറ
നേത്രപരിശോധനയിലെ വിവിധ നടപടിക്രമങ്ങളിൽ ചില ഉദാഹരണങ്ങൾ ഇവയാണ്:

* ഇൻട്രാക്യുലർ മർദ്ദം നിർണ്ണയിക്കാൻ ഒക്കുലാർ ടോണോമെട്രി
* റിഫ്രാക്ഷൻ വിലയിരുത്തൽ
* റെറ്റിന പരിശോധന
* സ്ലിറ്റ് ലാമ്പ് പരിശോധന
* വിഷ്വൽ അക്വിറ്റി

## ചരിത്രം
പുരാതന ഈജിപ്തിൽ നിന്നുള്ള ബിസി 1550 കാലഘട്ടത്തിലെ എബേർസ് പാപ്പിറസിൽ, ഒരു വിഭാഗം നേത്രരോഗങ്ങൾക്കായി നീക്കിവച്ചിരുന്നു. 

എ ഡി ആറാം നൂറ്റാണ്ടിൽ ഇന്ത്യൻ ഭിഷ്വഗ്വരൻ സുശ്രുത സംസ്കൃതത്തിൽ *[[സുശ്രുതസംഹിത|സുശ്രുത സംഹിത]]* എഴുതി.  ഇതിൽ 76 നേത്ര രോഗങ്ങളും (ഇതിൽ 51 ശസ്ത്രക്രിയകളും) കൂടാതെ നിരവധി നേത്ര ശസ്ത്രക്രിയ ഉപകരണങ്ങളും സാങ്കേതികതകളും വിവരിക്കുന്നു.   കൗച്ചിംഗ് എന്ന തിമിര ശസ്ത്രക്രിയ രീതിയും അദ്ദേഹത്തിൻ്റെ വിവരണങ്ങളിൽ ഉണ്ടായിരുന്നു.  അതിനാൽ ആദ്യത്തെ തിമിര ശസ്ത്രക്രിയാ വിദഗ്ധരിൽ ഒരാളായി അദ്ദേഹത്തെ വിശേഷിപ്പിക്കുന്നു.  

## അവലംബം

## പുറംകണ്ണികൾ
* http://www.ijo.in/
* http://www.indmedica.com/specialities.php?catid=16 
* http://www.google.co.in/images?q=anatomy+of+eye&hl=en&client=firefox-a&rls=org.mozilla:en-GB:official&prmd=ivb&source=lnms&tbs=isch:1&ei=DmMgTKyLBMGUrAejn9B_&sa=X&oi=mode_link&ct=mode&ved=0CBQQ_AU anatomy of eye

വർഗ്ഗം:വൈദ്യശാസ്ത്രശാഖകൾ